મિડલ ઓર્ડરમાં પણ કેરેબિયન બેટ્સમેનો ફ્લોપ રહ્યા હતા. ટી20 ક્રિકેટના આક્રમક બેટ્સમેનમાં સામેલ કેઈરોન પોલાર્ડ 26 બોલમાં એક સિક્સરની મદદથી 14 રન જ ફટકારી શક્યો હતો. જ્યારે ડેરેન બ્રાવો પણ ચાર રન નોંધાવી શક્યો હતો. કાર્લોસ બ્રાથવેટ પાસેથી વધારે અપેક્ષા હતી પરંતુ તે ફક્ત ચાર રનનું જ યોગદાન આપી શક્યો હતો. વેસ્ટ ઈન્ડિઝના સ્કોરને 100ની પાર પહોંચાડવામાં ફેબિયાન એલને મહત્વની ભૂમિકા ભજવી હતી. તેણે 20 બોલમાં 27 રનની ઈનિંગ્સ રમી હતી. ભારત માટે કુલદીપ યાદવે સૌથી વધુ ત્રણ વિકેટ ઝડપી હતી જ્યારે ઉમેશ યાદવ, ખલીલ અહેમદ, જસપ્રિત બુમરાહ અને કૃણાલ પંડ્યાને એક-એક સફળતા મળી હતી.